**DISPOZIŢIA Nr. 399 din 2 septembrie 2021**

**privind nominalizarea a doi *experți cooptați* pe lângă Comisia de evaluare a ofertelor, pentru atribuirea contractului având ca obiect:** ***Dotări specifice activității medicale***

***din cadrul proiectului “Dotarea Ambulatoriului Spitalului Clinic Judetean de Urgenta Cluj-Napoca” Etapa III***

Preşedintele Consiliului Judeţean Cluj,

**Având în vedere Referatul nr. 31785/ 01.09.2021, elaborat de către Direcţia Dezvoltare şi Investiţii, privind privind nominalizarea a doi experți cooptați pe lângă Comisia de evaluare a ofertelor, pentru atribuirea contractului având ca obiect: *Dotări specifice activității medicale din cadrul proiectului “Dotarea Ambulatoriului Spitalului Clinic Judetean de Urgenta Cluj-Napoca” Etapa III***

În conformitate cu :

- Hotărârea Consiliului Județean Cluj nr. 166 din 30 iulie 2018 privind aprobarea proiectului ”Dotarea Ambulatoriului Spitalului Clinic Județean de Urgență Cluj-Napoca” și a cheltuielilor legate de proiect;

- Prevederile contractului de servicii nr. 172/20633/18.06.2020, având ca obiect: servicii de consultanță în achiziții publice pentru proiectul “Dotarea Ambulatoriului Spitalului Clinic Județean de Urgență Cluj-Napoca”, finanțat prin Programul Operațional Regional 2014 – 2020, conform ofertei depuse de către TOMAD S.R.L., anexă la contract;

- art. 191 alin. (1) lit. f) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare;

- art. 23 din Legea nr. 273/2006 privind finanțele publice locale, cu modificările și completările ulterioare;

- art. 126, alin. (3), din H.G. 395/2016, pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările şi completările ulterioare;

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare:

**D I S P U N E :**

Art. 1: **Se desemnează ca experți cooptați, fără drept de vot, pe lângă Comisia de evaluare a ofertelor, pentru atribuirea contractului având ca obiect: *Dotări specifice activității medicale din cadrul proiectului “Dotarea Ambulatoriului Spitalului Clinic Judetean de Urgenta Cluj-Napoca” Etapa III*,** doamna Baltag Ala și a domnul Tomoioagă Dragoș**.**

**Art.2:** Experții cooptați vor exercita atribuţiile, competenţele şi responsabilităţile stabilite prin actele normative în vigoare, asumate prin intermediul Contractului de Servicii nr. 172/20633/18.06.2020, respectiv cu prioritate, următoarele:

a) verificarea şi evaluarea ofertelor;

b) analiza situaţiei financiare a ofertanţilor ori analiza financiară a efectelor pe care le pot determina anumite elemente ale ofertei sau clauze contractuale propuse de ofertant;

c) analiza efectelor de natura juridică pe care le pot determina anumite elemente ale ofertei sau anumite clauze contractuale propuse de ofertant;

d) elaborarea unui raport de specialitate cu privire la aspectele tehnice, financiare sau juridice asupra cărora, pe baza expertizei pe care o deţine, îşi exprimă punctul de vedere;

e) obligaţia de a păstra confidenţialitatea asupra conţinutului ofertelor, precum şi asupra oricăror alte informaţii prezentate de către ofertanţi, a căror dezvăluire ar putea aduce atingere dreptului acestora de a-şi proteja proprietatea intelectuală sau secretele comerciale;

f) respectarea regulilor de evitare a conflictului de interese;

g) obligaţia de a semna pe propria răspundere o declaraţie de confidenţialitate şi imparţialitate prin care confirmă că nu se afla într-o situaţie care implica existenţa unui conflict de interese.

h) obligațiile asumate, aferente CONTRACTUL DE SERVICII nr. 172/20633/18.06.2020, având ca obiect: servicii de consultanță în achiziții publice pentru proiectul “Dotarea Ambulatoriului Spitalului Clinic Județean de Urgență Cluj-Napoca”, finanțat prin Programul Operațional Regional 2014 – 2020, conform ofertei depuse de către TOMAD S.R.L., anexă la contract.

**Art. 3:** Cu ducerea la îndeplinire a prezentei dispoziţii se încredinţează persoanele numite la art.1.

**Art. 4 :** Prezenta dispoziţie se comunică persoanelor nominalizate, precum şi Prefectului Judeţului Cluj.

**CONTRASEMNEAZĂ:**

**PREŞEDINTE SECRETAR GENERAL AL JUDEŢULUI**

**Alin Tișe Simona Gaci**